Remek eredmények érkeztek a magyar lakáspiacról
Az ingatlan.com elemzésébõl kiderül, hogy nemzetközi mércével mérve is remek eredményeket produkál a hazai és a kelet-európai lakáspiac. Magyarországon a második negyedévben 23,7 százalékkal emelkedett a legalább kétlakásos lakóépületre kiadott engedélyek száma az elõzõ év azonos idõszakához képest, derül ki az Eurostat adataiból.
A magyarországi növekedés duplája a 11,2 százalékos növekedésrõl tanúskodó átlagnak. Balogh László, az ingatlan.com vezetõ gazdasági szakértõje szerint a kedvezõ adatokra számítani lehetett, a korábbi számok alapján. A friss adatokból az is látszik, hogy Magyarország mellett a kelet-európai régió országaiban is fokozódott a lakásépítési kedv.

Megtudtuk, hogy Csehországban 36,6, Lengyelországban 43 százalékos, de még Románia is jó teljesítményt tudott felmutatni a maga 12,4 százalékos növekedésével.

Az eurostatos összesítés a második negyedéves adatokat mutatja be, de vannak frissebb magyarországi adatok is. Az év elsõ hét hónapjában mintegy 8 ezer, több mint két lakásos lakóépületre adtak ki engedélyt, ami 16 százalékos növekedést jelent éves szinten.

Az élénkülés még jobban látszik abból, hogy összesen 1,45 millió négyzetméter alapterületre szólnak a kiadott engedélyek, ami 64 százalékos bõvülésnek felel meg éves szinten. Balogh László jelezte, hogy ez a statisztika az engedéllyel rendelkezõ lakóépületek számát mutatja, a kiadott lakásépítési engedélyek száma ennél magasabb, mivel egy-egy épületben több lakás épül.

Ugyanakkor a lakásépítéseket nem szabad egy az egyben kezelni, hiszen nem mindegyik kiadott engedélybõl lesz valódi lakás. Idén már volt rá példa, hogy engedélyekkel rendelkezõ társasház-fejlesztõ nem kezdte meg az építkezést munkaerõhiány miatt.

A növekedés ezzel együtt folytatódni fog, mivel a fejlesztõket sürgeti az idõ. Balogh László elmondta, hogy a jelenleg hatályban lévõ szabályok szerint csak 2019 végéig érvényes a lakásépítésekre vonatkozó kedvezményes 5 százalékos áfa. Bár 2019 vége még messze van, de a lakásberuházások több évet vesznek igénybe, így egyáltalán nincs távol ez az idõpont.
gazdaság lakás ingatlan ingatlanpiac